CELEX: C2005/205/02
Language: et
Date: 2005-08-20 00:00:00
Title: Euroopa Kohtu (viies koda) 30. juuni 2005. aasta otsus kohtuasjas C-165/03 (Landgericht Stuttgart'i eelotsusetaotlus): Mathias Längst menetluses osalesid SABU Schuh and Marketing GmbH jt (Direktiiv 69/335/EMÜ — Kapitali koondumise kaudne maksustamine — Notariaalse tõestamise kulud — Ametnikust notar — Riigile makstav kindel osa tasust)

20.8.2005   
            
            
               ET
            
            
               Euroopa Liidu Teataja
            
            
               C 205/2
            
         
      EUROOPA KOHTU
   
   (viies koda)
   30. juuni 2005. aasta otsus
   kohtuasjas C-165/03 (Landgericht Stuttgart'i eelotsusetaotlus): Mathias Längst menetluses osalesid SABU Schuh and Marketing GmbH jt (1)
   
   (Direktiiv 69/335/EMÜ - Kapitali koondumise kaudne maksustamine - Notariaalse tõestamise kulud - Ametnikust notar - Riigile makstav kindel osa tasust)
   (2005/C 205/02)
   Kohtumenetluse keel: saksa
   Kohtuasjas C-165/03, mille esemeks on EÜ artikli 234 alusel Landgericht Stuttgart'i (Saksamaa) 7. aprilli 2003. aasta otsusega esitatud eelotsusetaotlus, mis saabus Euroopa Kohtusse 10. aprillil 2003, menetluses Mathias Längst, milles osalesid SABU Schuh and Marketing GmbH, Präsident des Landgerichts Stuttgart, Bezirksrevisor des Landgerichts Stuttgart, tegi Euroopa Kohus (viies koda), koosseisus: koja esimees R. Silva de Lapuerta, kohtunikud R. Schintgen (ettekandja) ja J. Makarczyk; kohtujurist A. Tizzano, kohtusekretär: vanemametnik M.-F. Contet, 30. juunil 2005 otsuse, mille resolutiivosa on järgmine:
   Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, mida on muudetud nõukogu 10. juuni 1985. aasta direktiiviga 85/303/EMÜ, tuleb tõlgendada selliselt, et ametnikust notari poolt tasu võtmine selle muudetud direktiivi kohaldamisalasse kuuluva tehinguga seotud dokumendi notariaalse tõestamise eest on käsitletav maksustamisena selle direktiivi mõttes, kui kohaldatavate siseriiklike õigusnormide kohaselt ei ole ametnikest notarid ainsad, kellel on õigus notari ülesandeid täita ja selliseid ülesandeid täitvad isikud on makstava tasu suhtes ise võlausaldajad, ning kui ametnikest notarid on kohustatud maksma osa nimetatud tasust ametiasutusele, kes kasutab seda oma ülesannetega kaasnevate kulude katmiseks.
   
      (1)  ELT C 213, 6.9.2003.